( qÉÍsÉMü qÉÉåWûqqÉS eÉÉrÉxÉÏ )

# 

# आखरी कलाम

# 

पहिले नावँ दैउ कर लीन्हा । जेइ जिउ दीन्ह, बोल मुख कीन्हा ॥  
दीन्हेसि सिर जो सँवारै पागा । दीन्हेसि कया जो पहिरै बागा ॥  
दीन्हेसि नयन जोति, उजियारा । दीन्हेसि देखै कहँ संसारा ॥  
दीन्हेसि स्रवन बात जेहि सुनै । दीन्हेसि बुद्धि, ज्ञान बहु गुनै ॥  
दीन्हेसि नासिक लीजै बासा । दीन्हेसि सुमन सुगंध बिरासा ॥  
दीन्हेसि जीभ बैन रस भाखै । दीन्हेसि भुगुति, साध सब राखै ॥  
दीन्हेसि दसन सुरंग कपोला । दीन्हेसि अधर जे रचै तँबोला ॥

दीन्हेसि बदन सुरूप रँग, दीन्हेसि माथे भाग ।  
देखि दयाल, `मुहमद', सीस नाइ पद लाग ॥1॥

दीन्हेसि कंठ बोल जेहि माहाँ । दीन्हेसि भुजादंड, बल बाहाँ ॥  
दीन्हेसि हिया भोग जेहि जमा । दीन्हेसि पाँच भूत, आतमा ॥  
दीन्हेसि बदन सीत औ घामू । दीन्हेसि सुक्ख नींद बिसरामू ॥  
दीन्हेसि हाथ चाह जस कीजै । दीन्हेसि कर पल्लव गहि लीजै ॥  
दीन्हेसि रहस कूद बहुतेरा । दीन्हेसि हरष हिया बहु मेरा ॥  
दीन्हेसि बैठक आसन मारै । दीन्हेसि बूत जो उठें सँभारै ॥  
दीन्हेसि सबै सँपूरन काया । दीन्हेसि दोइ चलै कहँ पाया ॥

दीन्हेसि नौ नौ फाटका, दीन्हेसि दसवँ दुवार ।  
सो अस दानि `मुहमद', तिन्ह कै हौं बलिहार ॥2॥

मरम नैन कर अँधरै बूझा । तेहि बिसरे संसार न सूझा ॥  
मरम स्रवन कर बहिरै जाना । जो न सुनै, किछु दीजै साना ॥  
मरम जीभ कर गूँगै पावा । साध मरै, पै निकर न नावाँ ॥  
मरम बाहँ कै लूलै चीन्हा । जेहि बिधि हाथन्ह पाँगुर कीन्हा ॥  
मरम कया कै कुस्टी भेंटा । नित चिरकुट जो रहै लपेटा ॥  
मरम बैठ उठ तेहि पै गुना । जो रे मिरिग कस्तूरी पहाँ ॥(?)  
मरम पावँ कै तेहि पै दीठा । होइ अपाय भुइँ चलै बईठा ॥

अति सुख दीन्ह बिधातै, औ सब सेवक ताहि ।  
आपन मरम `मुहमद', अबहूँ समुझ, कि नाहि ॥3॥

भा औतार मोर नौ सदी । तीस बरीस ऊपर कबि बदी ॥  
आवत उधत चार बिधि ठाना । भा भूकंप जगत अकुलाना ॥  
धरती दीन्ह चक्र बिधि लाईं । फिरै अकास रहँट कै नाईं ॥  
गिरि पहार मेदिनि तस हाला । जस चाला चलनी भरि चाला ॥  
मिरित-लोक ज्यों रचा हिंडोला । सरग पताल पवन खट डोला ॥  
गिरि पहार परबत ढहि गए । सात समुद्र कीच मिलि भए ॥  
धरती फाटि, छात भहरानी । पुनि भइ मया जौ सिष्टि समानी ॥

जो अस खंभन्ह पाइ कै, सहस जीभ गहिराइँ ।  
सो अस कीन्ह `मुहमद', तोहि अस बपुरे काइँ ॥4॥

सूरुज (अस) सेवक ताकर अहै । आठौ पहर फिरत जो रहै ॥  
आयसु लिए रात दिन धावै । सरग पताल दुवौ फिरि आवै ॥  
दगधि आगि महँ होइ अँगारा । तेहि कै आँच धिकै संसारा ॥  
सो अस बपुरै गहनै लीन्हा । औ धरि बाँधि चँडालै दीन्हा ॥  
गा अलोप होइ, भा अँधियारा । दीखै दिनहि सरग महँ तारा ॥  
उवतै झप्पि लीन्ह, घुप चाँपै । लाग सरब जिउ थर थर काँपै ॥  
जिउ कहँ परे ज्ञान सब झूठै । तब होइ मोख गहन जौ छूटै ॥

ताकहँ एता तरासै जो सेवक अस नित ।  
अबहुँ न डरसि `मुहमद' काह रहसि निहचिंत ॥5॥

ताकै अस्तुति कीन्हि न जाई । कोने जीभ मैं करौं बÄढाई ?॥  
जगत पताल जो सैते कोइ । लेखनी बिरिख, समुद मसि होई॥  
लागै लिखै सिष्टि मिलि जाई । समुद घटै, पै लिखि न सिराई ॥  
साँचा सोइ और सब झूठे । ठावँ न कतहुँ ओहि कै रूठे ॥  
आयसु इबलीस हु जौ टारा । नारद होइ नरक महँ पारा ॥  
सौ दुइ कटक, कहउ लखि घोरा । फरऊँ रोधि नील महँ बोरा ॥  
जौ शदाद बैकुंठ सँवारा । पैठत पौरि बीच गहि मारा ॥

जो ठाकुर अस दारुन, सेवक तइँ निरदोख ।  
माया करै `मुहम्मद' तौ पै होइहि मोख ॥6॥

रतन एक बिधनै अवतारा । नावँ `मुम्मद' जग उजियारा ॥  
चारि मीत चहुँदिसि गजमोती । माँझ दिपै मनु मानिक जोती ॥  
जेहि हित सिरजा सात समुंदा । सातहु दीप भए एक बुंदा ॥  
तर पर चौदह भुवन उसारे । बिच बिच खंड बिखंड सँवारे ॥  
धरती औ गिरि मेरु पहारा । सरग चाँद सूरज औ तारा ॥  
सहस अठारह दुनिया सिरैं । आवत जात जातरा करैं ॥  
जेइ नहिं लीन्ह जनम महँ नाऊँ । तेहहि कहँ कीन्ह नरक महँ ठाऊँ ॥

सो अस देऊ न राखा, जेहि कारन सब कीन्ह ।  
दहुँ तुम काह `मुहम्मद' एहि पृथिवी चित दीन्ह ॥7॥

बाबर साह छत्रपति राजा । राज पाट उन कहँ बिधि साजा ॥  
भुलुक सुलेमाँ कर ओहि दीन्हा । अदल दुनी ऊमर जस कीन्हा ॥  
अली केर जस कीन्हेसि खाँÄडा । लीन्हेसि जगत समुद भरि डाँÄडा ॥  
बल हजमा कर जैस सँभारा । जो बरियार उठा तेहि मारा ॥  
पहलवान नाए सब आदी । रहा न कतहुँ बाद करि बादी ॥  
बड परताप आप तप साधे । धरम के पंथ दई चित बाँधे ॥  
दरब जोरि सब काहुहि दिए । आपुन बिरह आउ जस लिए ॥

राजा होइ करै, सब छाँÌÄड, जगत महँ राज ।  
तब अस कहैं `मुहम्मद', वै कीन्हा किछु काज ॥8॥

मानिक एक पाएउँ उजियारा । सैयद असरफ पीर पियारा ॥  
जहाँगीर चिस्ती निरमरा । कुल जग महँ दीपक बिधि धरा ॥  
औ निहंग दरिया जल माहाँ । बूÄडत कहँ धरि काÄढत बाहाँ ॥  
समुद माहँ जो बाहति फिरई । लेतै नावँ सौहँ होइ तरई ॥  
तिन्ह घर हौ मुरीद, सो पीरू । सँवरत बिनु गुन लावै तीरू ॥  
कर गहि धरम पंथ देखरावा । गा भुलाइ तेहि मारग लावा ॥  
जो अस पुरुषहि मन चित लावै । इच्छा पूजै, आस तुलावै ॥

जौ चालिस दिन सेवै, बार बुहारै कोइ ।  
दरसन होइ `मुहम्मद', पाप जाइ सब धोइ ॥9॥

जायस नगर मोर अस्थानू । नगर क नावँ आदि उदयानू ॥  
तहाँ दिवस दस पहुने आएउँ । भा बैराग बहुत सुख पाएउँ ॥  
सुख भा, सोचि एक दिन मानौं । ओहि बिनु जिवन मरन कै जानौं ॥  
नैन रूप सो गएउ समाई । रहा पूरि भर हिरदय कोई ॥  
जहवैं देखौं तहँवै सोई । और न आव दिस्टि तर कोई ॥  
आपुन देखि देखि मन राखौं । दूसर नाहिं, सो कासौं भाखौं ॥  
सबै जगत दरपन कै बेखा । आपन दरसन आपुहि देखा ॥

अपने कौकुत कारन, मीर पसारिन हाट ।   
मलिक मुहम्मद बिहनै, होइ निकसिन तेहि बाट ॥10॥

धूत एक मारत गनि गुना । कपट रूप नारद करि चुना ॥  
`नावँ न साधु' साधि कहवावै तेहि लगि चलै जौ गारी पावै ॥  
भाव गाँठि अस मुख, कर भाँजा । कारिख तेल घालि मुख माँजा ॥  
परतहि दीठि छरत मोहिं लेखे । दिनहिं माँझ अँधियर मुख देखे ॥  
लीन्हे चंग राति दिन रहई । परपँच कीन्ह लोगन महँ चहई ॥  
भाइ बंधु महँ लाई लावै । बाप पूत महँ कहै कहावै ॥  
मेहरी भेस रैनि के आवै । तरपÄड कै पूरुख ओनवावै ॥

मन मैली कै ठगि, ठगै, ठगå न पायौ काहु ।  
वरजेउ सबहिं `मुहम्मद', असि जिन तुम पतियाहु ॥11॥

अंग चÄढावहु सूरी भारा । जाइ गहौ तब चंग अधारा ॥  
जौ काहू सौं आनि चिहूँटै । सुनहु मोर बिधि कैसे छूटै ॥  
उहै नावँ करता कर लेऊ । पढौ पलीता धूआँ देऊ ॥  
जौ यह धुवाँ नासिकहि लागै । मिनती करै औ उठि उठि भागै ॥  
धरि बाईं लट सीस झकोरै । करि पाँ तर, गहि हाथ मरोरै ॥  
तबहि सँकोच अधिक ओहि हौवै । `छाँÄडहु, छाँÄडहु!' कहि कै रोवैं ॥  
धरि बाहीं लै थुवा उÄडावै । तासौं डरै जो ऐस छोÄडावै ॥

है नरकी औ पापी, टेढ बदन औ आँखि ॥  
चीन्हत उहै `मुहम्मद', झूठ भरी सब साखि ॥12॥

नौ सै बरस छतीस जो भए । तब एहि कथा क आखर कहे ॥  
देखौं जगत धुध कलि माहाँ । उवत धूप धरि आवत छाहाँ ॥  
यह संसार सपन कर लेखा । माँगत बदन नैन भरि देखा ॥  
लाभ, दिउ बिनु भोग, न पाउब । परिहि डाÄR जहँ मूर गँवाउब ॥  
राति क सपन जागि पछिताना । ना जानौ कब होइ बिहाना ॥  
अस मन जानि बेसाहहु सोई । मूर न घटै, लाभ जेहि होई ॥  
ना जानेहु बाढत दिन जाई । तिल तिल घहै आउ नियराई ॥

अस जिन जानेहु बढत है, दिन आवत नियरात ।  
कहै सो बूझि `मुहम्मद' फिर न कहौं असि बात ॥13॥

जबहिं अंत कर परलै आई । धरमी लोग रहै ना पाई ॥  
जबहीं सिद्ध साधु गए पारा । तबहीं चलै चोर बटपारा ॥  
जाइहि मया मोह सब केरा । मच्छ रूप कै आइहि बेरा ॥  
उठिहैं पंडित बेद पुराना । दत्त सत्त दोउ करिहिं पयाना ॥  
धूम बरन सूरुज होइ जाई । कृस्न बरन सब सिष्टि दिखाई ||  
दधा पुरुब दिसि उइहै जहाँ । पुनि फिरि आइ अथइहै तहाँ ॥  
चÌÄढ गदहा निकसै धरि जालू । हाथ खंड होइ, आवै कालू ॥

जो रे मिलै तेहि मारै, फिरि फिरि आइ कै गाज ।  
सबही मारि `मुहम्मद', भूज अरहिता राज ॥14॥

पुनि धरती कहँ आयसु होई । उगिलै दरब, लेइ सब कोई ॥   
`मोर मोर', करि उठिहैं झारी । आपु आपु महँ करिहैं मारी ॥  
अस न कोई जानै मन माहाँ । जो यह सँचा अहै सो कहाँ ॥  
सैंति सैंति लेइ लेइ घर भरहीं । रहस कूद अपने जिउ करहीं ॥  
खनहिं उतंग, खनहि फिर साँती । नितहि हुलंब उठै बहु बाँती ॥  
पुनि एक अचरज सँचरै आई । नावँ `मजारी' भँवै बिलाई ॥  
ओहि के सूँघे जियै न कोई । जो न मरै तेहि भक्खै सोई ॥

सब संसार फिराइँ औ, लावै गहिरी घात ।  
उनहूँ कहै `मुहम्मद' बार न लागिहि जात ॥15॥

पुनि मैकाइल आयसु पाए । उन बहु भाँति मेघ बरसाए ॥  
पहिले लागै परै अँगारा । धरती सरग होइ उजियारा ॥  
लागी सबै पिरथिवीं जरै । पाछे लागे पाथर परै ॥  
सौ सौ मन कै एक एक सिला । चलै पिंड घुटि आवैं मिला ॥  
बजर गोट तस छूटैं भारी । टूटैं रूख बिरुख सब झारी ॥  
परत धमाकि धरति सब हालै । उधिरत उठै सरग लौं सालै ॥  
अधाधार बरसै बहु भाँती । लागि रहै चालिस दिन राती ॥

जिया जंतु सब मरि घटे जित सिरजा संसार ।  
कोइ न है `मुहम्मद', होइ बीता संघार ॥16॥

जिबरईल पाउब फरमानू । आइ सिस्टि देखब मैदानू ॥  
जियत न रहा जगत केउ ठाÄढा । मारा झोरि कचरि सब गाÄढा ॥  
मरि गंधाहिं, साँस नहिं आवै । उठै बिगंध, सÄडाइँध आवैं ॥  
जाइ देऊ से करहु बिनाती । कहब जाइ जस देखब भाँती ॥  
देखहु जाइ सिस्टि बेवहारू । जगत उजाÄड सून संसारू ॥  
अस्ट दिसा उजारि सब मारा । कोइ न रहा नावँ लेनिहारा ॥  
मारि माछ जस पिरथिवीं पाटी । परै पिछानि न, दीखे माटी ॥

सून पिरथिवीं होइगई, दहुँ धरती सब लीप ।  
जेतनी सिस्टि `मुहम्मद', सबै भाइ जल दीपि ॥17॥  
  
मकाईल पुनि कहब बुलाई । बरसहु मेघ पिरथिवीं जाई ॥  
उनै मेघ भरि उठिहैं पानी । गरजि गरजि बरसहिं अतवानी ॥  
झरी लागि चालिस दिन राती । घरी न निबुसै एकहु भाँती ॥  
छूटि पानि परलय की नाईं । चÄढा छापि सगरिउँ दुनियाईं ॥  
बूÄडहिं परबत मेरु पहारा । जल हुलि उमडि चलै असरारा ॥  
जहँ लगि मगर माछ जित होई । लेइ बहाइ जाइहि भुइँ धोई ॥

सून पिरथिवीं होइहि, बूझे हँसै ठठाइ ।  
एतनि जो सिस्टि `मुहम्मद', सो कहँ गई हेराइ ॥18॥

पुनि इसराफीलहि फरमाए । फूँके, सब संसार उÄडाए ॥  
दै मुख सूर भरै जो साँसा । डोलै धरती, लपत अकासा ॥  
भुवन चौदहो गिरि मनु डोला । जानौ घालि झुलाव हिंडोला ॥  
पहिले एक फूँक जो आई । ऊँच नीच एक सम होइ जाई ॥  
नदी नार सब जैहै पाटी । अस होइ मिले ज्यों ठाÄढी माटी ॥  
दूसरि फूँक जो मेरू उÄडहै । परबत समुद्र एक होइ जैहैं ॥  
चाँद सुरुज तारा घट टूटै । परतहि खंभ सेस घट फूटै ॥

तिसरे बजर महाउब, अस धुइँ लेब महाइ ।  
पूरब पछिउँ `मुहम्मद', एक रूप होइ जाइ ॥19॥

अजराइल कहँ बेगि बोलावै । जीउ जहाँ लगि सबै लियावै ॥  
पहिले जिउ जिबरैल क लेई । लोटि जीउ मैकाइल देई ॥  
पुनि जिउ देइहि इसराफीलू । तीनिहु कहँ मारै अजराईलू ॥  
काल फिरिस्तिन केर जौ होई । कोइ न जागæ, निसि असि होई ॥  
पुनि पूछब जम? सब जिउ लीन्हा । एकौ रहा बाँचि जो दीन्हा ?||  
सुनि अजराइल आगे होइ आउब । उत्तर देब, सीस भुइँ नाउब ॥  
आयसु होइ करौं अब सोई । की हम, की तुम , और न कोई ॥

जो जम आन जिउ लेत हैं, संकर तिनहू कर जिउ लेब ।  
सो अवतरें `मुहम्मद', देखु तहुँ जिउ देब ॥20॥

पुनि फरमाए आपु गोसाईं । तुमहि दैउ जिवाइहि नाहीं ॥  
सुनि आयसु पाछे कहँ ढाए । तिसरी पौरि नाँघि नहिं पाए ॥  
परत जीउ जब निसरन लागै । होइ बड कष्ट, घरी एक जागै ॥  
प्रान देत सँवरै मन माहाँ । उवत धूप धरि आवत छाहाँ ॥  
जस जिउ देत मोहिं दुख होई । ऐसै दुखै अहा सब कोई ॥  
जौ जनत्यÉæÇ अस दुख जिउ देता । तौ जिउ काहू केर न लेता ॥  
लौटि काल तिनहूँ कर होवै । आइ नींद, निधरक होइ सोवै ॥

भंजन, गÄढन सँवारन जिन खेला सब खेल ।  
सब कहँ टारि `मुहम्मद',अब होइ रहा अकेल ॥21॥

चालिस बरस जबहिं होइ जैहै । उठिहि मया, पछिले सब ऐहैं ॥  
मया मोह कै किरपा आए । आपहि काहिं आप फरमाए ॥  
मैं संसार जो सिरजा एता । मोर नावँ कोई नहिं लेता ॥  
जेतने परे सब सबहि उठावौं । पुलसरात कर पंथ रेंगावौं ॥  
पाछे जिए पूछौं अब लेखा । नैन माँह जेता हौं देखा ॥  
जस जाकर सरवन मैं सुना । धरम पाप, गुन औगुन गुना ॥  
कै निरमल कौसर अन्हवावौं । पुनि जीउन्ह बैकुंठ पठावौं ॥

मरन गँजन घन होइ जस, जस दुख देखत लोग ।  
तस सुख होइ `मुहम्मद', दिन दिन मानैं भोग ॥22॥

पहिले सेवक चारि जियाउब । तिन्ह सब काजै काज पठाउब ॥  
जिबराइल औ मैकाईल । असराफील औ अजराईलू ॥  
जिबरईल पिरथिवीं महँ आए । आइ मुहम्मद कहँ गोहराए ॥  
जिबरईल जग आइ पुकारब । नावँ मुहम्मद लेत हँकारब ॥  
होइहैं जहाँ मुहम्मद नाऊँ । कहउ लाख बोलिहैं एक ठाऊँ ॥  
ढूढत रहै, कहहुँ नहिं पावै । फिरि कै जाइ मारि गोहरावै ॥  
कहै "गोसाइँ ! कहाँ वै पावौं । लखन बोलै जौ रे बोलावौं ॥

सब धरती फिरि आएउँ, जहाँ नावँ सो लेउँ ।  
लाखन उठैं `मुहम्मद', केहि कहँ उत्तर देउँ ?'॥23॥

जिबराइल पुनि आयसु पावै । सूँघे जगत ठाँव सो पावै ॥  
बास सुबास लेउ हैं जहाँ । नाव रसूल पुकारसि तहाँ ॥  
जिबराइल फिरि पिरथिवीं आए । सूँघत जगत ठाँव सो पाए ॥  
उठहु मुहम्मद, होहु बÄड नेगी । देन जोहार बोलावहिं बेगी ॥  
बेगि हँकारेउ उमत समेता । आवहु तुरत साथ सब लेता ॥  
एतने बचन ज्योंहि मुख काÄढे । सुनत रसूल भए उठि ठाÄढे ॥  
जहँ लगि जीउ मुकहि सब पाए । अपने अपने पिंजरे आए ॥

कइउ जुगन के सोवत उठे लोग मनो जागि ।  
अस सब कहैं `मुहम्मद', नैन पलक ना लागि ॥24॥

उठत उमत कहँ आलस लागै । नींद भरी सोवत नहिं जागै ॥  
पौढत बार न हम कहँ भएऊ । अबहिंन अवधि आइ कब गएऊ ॥  
जिबराइल तब कहब पुकारी । अबहूँ नींद न गई तुम्हारी ॥  
सोवत तुमहिं कइउ जुग बीते । ऐसे तौ तुम मोहे, न चीते ॥  
कइउ करोरि बरस भुइँ परे । उठहु न बेगि मुहम्मद खरे ॥  
सुनि कै जगत उठिहि सब झारी । जेतना सिरजा पुरुष औ नारी ॥  
नँगा नाँग उठिहै संसारू । नैना होइहैं सब के तारू ॥

कोइ न केहु तन हेरै, दिस्टि सरग सब केरि ।  
ऐसे जतन `मुहम्मद', सिस्टि चलै सब घेरि ॥25॥

पुनि रसूल जैहैं होइ आगे । उम्मत चलि सब पाछे लागै ॥  
अंध गियान होइ सब केरा । ऊँच नीच जहँ होइ अभेरा ॥  
सबही जियत चहैं संसारा । नैनन नीर चलै असरारा ॥  
सो दिन सँवरि उमत सब रोवै । ना जानौं आगे कस होवै ॥  
जो न रहै, तेहि का यह संगा  मुख सूखै तेहि पर यह दंगा ॥  
जेहि दिन कहँ नित करत डरावा । सोइ दिवस अब आगे आवा ॥  
जौ पै हमसे लेखा लेबा । का हम कहब, उतर का देबा ॥

एत सब सँवरि कै मन महँ चहैं जाइ सो भूलि ।  
पैगहि पैग `मुहम्मद', चित्त रहै सब झुलि ॥26॥

पुल सरात पुनि होइ अभेरा । लेखा लेब उमत सब केरा ॥  
एक दिसि बैठि मुहम्मद रोइहैं । जिबरईल दूसर दिसि होइहैं ॥  
वार पार किछु सूझत नाहीं । दूसर नाहिं, को टैकै बाहीं? ॥  
तीस सहxÉë कोस कै बाटा । अस साँकर जेहि चलै न चाँटा ॥  
बारहु तें पतरा अस झीना । खÄडग धार से अधिकौ पैना ॥  
दोउ दिसि नरक कुंड हैं भरे । खोज न पाउब तिन्ह महँ परे ॥  
देखत काँपै लागै जाँघा । सो पथ कैसे जैहै नाँघा ॥

तहाँ चलत सब परखब, को रे पूर, को ऊन ।  
अबहिं को जान `मुहम्मद', भरे पाप औ पून ॥27॥

जो धरमी होइहि संसारा । चमकि बीजु अस जाइहि पारा ॥  
बहुतक जनौं तुरँग भल धइहैं । बहुतक जानु पखेरु उडइहैं ॥  
बहुतक चाल चलै महँ जइहैं । बहुतक मरि मरि पावँ उठइहैं ॥  
बहुतक जानु पखेरु उÄडइहैं । पवन कै नाईं तेहि महँ जइहैं ॥  
बहुतक जानौं रेंगहिं चाँटी । बहुतक बहैं दाँत धरि माटी ॥  
बहुतक नरक कुंड महँ गिरहीं । बहुतक रकत पीब महँ परहीं ॥  
जेहि के जाँघ भरोस न होई । सो पंथी निभरोसी रोई ॥

परै तरास सो नाँघत, कोइ रे वार, कोइ पार ।  
कोइ तिर रहा `मुहम्मद', कोइ बूÄडा मझधार ॥28॥

लौटि हँकारब वह तब भानू । तपै कहैं होइहि फरमानू ॥  
पूछब कटक जेता है आवा । को सेवक, को बैठे खावा ॥  
जेहि जस आउ जियन मैं दीन्हा । तेहि तस चाहौं लीन्हा ॥  
अब लगि राज देस कर भूजा । अब दिन आइ लेखा कर पूजा ॥  
छः मास कर दिन करौं आजू । आउ क लेउँ औ देखौं साजू ॥  
से चौराहै बैठे आव । एक एक जन कँ पूछि पकरावै ॥  
नीर खीर हुँत काढब छानी । करब निनार दूध और पानी ॥

धरम पाप फरियाउब, गुन औगुन सब दोख ।  
दुखी न होहु `मुहम्मद', जोखि लेब धरि जोख ॥29॥

पुनि कस होइहि दिवस छ मासू । सूरुज आइ तपहिं होइ पासू ॥  
कै सउँहैं नियरे रथ हाँकै । तेहिकै आँच गूद सिर पाकै ॥  
बजरागिनि अस लागै तैसे । बिलखैं लोग पियासन बैसे ॥  
उनै अगिन अस बरसै घामू । भूँज देह, जरि जावै चामू ॥  
जेइ किछु धरम कीन्ह जग माँहा । तेहि सिर पर किछु आवै छाहाँ ॥  
धरिमिहि आनि पियाउब पानी । पापी बपुरहि छाहँ न पानी ॥  
जो राजता सो काज न आवै । इहाँ क दीन्ह उहाँ सो पावै ॥

जो लखपती कहावै, लहैन कोÄडी आधि ।  
चौदह धजा `मुहम्मद', ठाÄढ करहिं सब बाँधि ॥30॥

सवा लाख पैगंबर जेते । अपने अपने पाएँ तेते ॥  
एक रसूल न बैठहिं छाहाँ । सबही धूप लेहिं सिर माहाँ ॥  
घामै दुखी उमत जेहि केरी । सो का मानै सुख अवसेरी ॥  
दुखी उमत तौ पुनि मैं दुखी । तेहि सुख होइतौ पुनि मैं सुखी ॥  
पुनि करता कै आयसु होई । उमत हँकारु लेखा मोहिं देई ॥  
कहब रसूल कि आयसु पावौं । पहिले सब धरमी लै आवौं ॥  
होइ उतर `तिन्ह हौं ना चाहौं । पापी घालि नरक महँ बाहौं ॥

पाप पुन्नि कै तखरी होइ चाहत है पोच ।  
अस मन जानि `मुहम्मद', हिरदै मानेउ सोच ॥31॥

पुनि जैहैं आदम के पासा । `पिता! तुम्हारि बहुत मोहिं आसा ॥  
उमत मोरि गाÄढे है परी । भा न दान, लेखा का धरी  ॥  
दुखिया पूत होत जो अहै । सब दुख पै बापै सौं कहै ॥  
बाप बाप कै जो कछु खाँगै । तुमहिं छाँÌÄड कासौं पुनि माँगै ॥  
तुम जठेर पुनि सबहिन्ह केरा । अहै सतति ,मुख तुम्हरै हेरा ॥  
जेठ जठेर जो करिहैं मिनती । ठाकुर तबहीं सुनिहैं मिनती ॥  
जाइ देउ सों बिनवौ रोई । मुख दयाल दाहिन तोहि होई ॥

कहहु जाइ जस देखेउ, जेहि होवै उदघाट ।  
बहु दुख दुखी `मुहम्मद', बिधि ! संकट तेहि काट' ॥32॥

सुनहु पूत! आपन दुख कहऊँ । हौं अपने दुख बाउर रहऊँ ॥  
होइ बैकुंठ जो आयसु ठेलेउँ । दूत के कहे मुख गोहूँ मेलेउ ॥  
दुखिया पेट लागि सँग धावा । काÌÄढ बिहिस्त से मैल ओÄढावा ॥  
परल जाइ मंडल संसारा । नैन न सूझे, निसि अधियारा ॥  
सकल जगत मैं फिरि फिरि रोवा । जीउ अजान बाँधि कै खोवा ॥  
भएँ उजियार पिरथिवीं जइहौं । औ गोसाइँ कै अस्तुति कहिहौं ॥  
लौटि मिलै जौ हौवा आई । तौ जिउ कहँ धीरझ होइ जाई ॥

तेहि हुँत लाजि उठै जिउ, मुहँ न सकौं दरसाइ ।  
सो मुह लेइ मुहम्मद ! बात कहौं का जाइ ?॥33॥

पुनि जैहैं मूसा क दोहाई । ऐ बंधू ! मोहिं उपकरू आई ॥  
तुम कहँ बिधिना आयसु दीन्हा । तुम नेरे होइ बातैं कीन्हा ॥  
उम्मत मोरि बहुत दुख देखा । भा न दान, माँगत है लेखा ॥  
अब जौ भाइ मोर तुम अहौ । एक बात मोहिं कारन कहौ ॥  
तुम अस ठटै बात का कोई । सोई कहौं बात जेहि होई ॥  
गाढे मीत ! कहौं का काहू  । कहहु जाइ जेहि होइ निबाहू ॥  
तुम सँवारि कै जानहु बाता । मकु सुनि माया करै बिधाता ॥

मिनती करहु मोर हुँत, सीस नाइ कर जोरि।  
हा हा करै `मुहम्मद', उमत दुखी है मोरि ॥34॥

सुनहु रसूल बात का कहौं । हौं अपने दुख बाउर रहौं ॥  
कै कै देखेउँ बहुत ढिठाई । मुँह गरुवाना खात मिठाई ॥  
पहिले मो कहँ आयसु दीन्हा । फरऊँ से मैं झगरा कीन्हा ॥  
रोधि नील क डारेसि झुरा । फुर भा झूठ, झूठ भा फुरा ॥  
पुनि देखै बैकुंठ पठाएउ । एकौ दिसि कर पंथ न पाएउँ ॥  
पुनि जो मो कहँ दरसन भएऊ । कोह तूर रावट होइ गएऊ ॥  
भाँति अनेक मैं फिर फिर जापा । हर दावँन कै लीन्हेसि झाँपा ॥

निरखि नैन मैं देखौं, कतहुँ परै नहिं सूझि ।  
रहौ लजाइ, मुहम्मद! बात कहौं का बूझि'?॥35॥

दौरि दौरि सबही पहँ जैहैं । उतर देइ सब फिरि बहरैहैं ॥  
ईसा कहिन कि कस ना कहत्यों । जौ किछु कहे क उत्तर पवijÉÉåÇ ॥  
मैं मुए मानुस बहुत जियावा । औ बहुतै जिउ दान दियावा ॥  
इब्राहिम कह, कस ना कहत्यों । बात कहे बिन मैं ना रहत्यों ॥  
मोसौं खेलु बंधु जो खेला । सर रचि बाँधि अगिन महँ मेला ॥  
तहाँ अगिन हुँत भइ फुलवारी । अपडर डरौं, न परहिं सँभारी ॥  
नूह कहिन, जप परलै आवा । सब जग बूड, रहेउँ चÌÄढ नावा ॥

काह कहै कÌW... से, सबै ओÄढाउब भार ॥  
जस कै बैन मुहम्मद, करू आपन निस्तार ॥36॥

सबै भार अस ठेलि ओÄढाउब । फिर फिर कहब, उतर ना पाउब ॥  
पुनि रसूल जैहै दरबारा । पैग मारि भुइँ करब पुकारा ॥  
तै सब जानसि एक गोसाईं । कोइ न आव उमत के ताई ॥  
जेहि सौ कहौं सो चुप होइ रहै । उमत लाइ केहु बात न कहै ॥  
मोहिं अस तहीं लाग करतारा । तोहिं होइ भल सोइ निस्तारा ॥  
जो दुख चहसि उमत कहँ दीन्हा । सो सब मैं अपने सिर लीन्हा ॥

लेखि जोखि जो आवै मरन गँजन दुख दाहु ।  
सो सब सहै `मुहम्मद', दुखी कर जनि काहु ॥37॥

पुन रिसाइ कै कहै गोसाईं । फातिम कहँ ढूँÄढहु दुनियाईं ॥  
का मोसौं उन झगर पसारा । हसन हुसैन कहौ को मारा ॥  
ढूँÄढे जगत कतहुँ ना पैहैं । फिरि कै जाइ मारि गोहरैहैं ॥  
ढूँÌÄढ जगत दिनिया सब आएउँ । फातिम खोज कतहुँ ना पाएउँ ॥  
आयसु होइ, अहैं पुनि कहाँ' । उठा नाद हैं धरती महाँ ॥  
मूँदै नैन सकल संसारा । बीबी उठैं, करै निस्तारा ॥  
जो कोई देखै नैन उघारी । तेहि कहँ छार करौं धरि जारी ॥

आयसु होइहि देउ कर , नैन रहै सब झाँपि ॥  
एक ओर डरैं `मुहम्मद', उमत मरै डरि काँपि ॥38 ॥

उट्ठिन oÉÏoÉÏ तब रिस किहें । हसन हुसेन दुवौ सँग लीहें ॥  
तैं करता हरता सब जानसि । झूँठै फुरै नीक पहिचानसि ॥  
हसन हुसेन दुवौ मोर वारे । दुनहु यजीद कौन गुन मारे ? ॥  
पहिले मोर नियाव निबारू । तेहि पाछे जेतना संसारू ॥  
समुझें जीउ आगि महँ दहऊँ । देहु दादि तौ चुप कै रहऊँ ॥  
नाहि त देउँ सराप रिसाई । मारौं आहि अर्श जरि जाई ॥

बहु संताप उठै निज, कैसहु समुझि न जाइ ।  
बरजहु मोह `मुहम्मद', अधिक उठै दुख दाइ ॥39॥

पुनि रसूल कहँ आयसु होई । फातिम कहँ समुझावहु सोई ॥  
मारै आहि अर्श जरि जाई । तेहि पाछे आपुहि पछिताई ॥  
जो नहिं बात क करै बिषादू । जानौ मोहिं दीन्ह परसादू ॥  
जो बीबी छाँÄडहिं यह दोखू । तौ मैं करौं उमत कै मोखू ॥  
नाहिं न घालि नरक महँ जारौं । लौटि जियाइ मुए पर मारौं ॥  
अग्नि खंभ देखहु जस आगे । हिरकत छार होइ तेहि लागे ॥  
चहुँ दिसि फेरि सरग लै लावौं । मँगरन्ह मारौं, लोह चटावौं ॥

तेहि पाछे धरि मारौं, घालि नरक के काँठ ।  
बीबी कहँ समुझावहु, जौ रे उमत कै चाँट ॥40॥

पुनि रसूल तलफत तहँ जैहैं । बीबिहि बार बार समुझैहैं ॥  
बीबी कहब, `घाम कत सहहू  कस ना बैठि छाहँ महँ रहहू  ॥  
सब पैगंबर बैठे छाहाँ । तुम कस तपौ बजर अस माहाँ  ॥  
कहब रसूल छाँह का बैठौं ? उमत लागि धूपहु नहिं बैठौं ॥  
तिन्ह सब बाँधि घाम महँ मेले । का भा मोरे छाहँ अकेले ॥  
तुम्हरे कोह सबहि जो मरै । समुझहु जीउ, तबहि निस्तरै ॥  
जो मोहिं चहौ निवारहु कोहू । तब बिधि करै उमत पर छोहू ॥

बहु दुख देखि पिता कर, बीबी समुझा जीउ ।  
जाइ मुहम्मद बिनवा , ठाÄढ पाग कै गीउ ॥41॥

तब रसूल के कहें भइ माया । जिन चिंता मानहु, भइ दाया ॥  
जौ बीबी अबहूँ रिसियाई । सबहि उमत सिर आइ बिसाई ॥  
अब फातिम कहँ बेगि बोलावहु । देइ दाद तौ उमत छोÄडावहु ॥   
फातिम आइ कै पार लगावा । धरि यजीद दोजख महँ गवा ॥  
अंत कहा, धरि जान से मारै । जिउ देइ देइ पुनि लौटि पछारै ॥  
तस मारब जेहि भुइँ गÌÄड जाई । खन खन मारै लौटि जियाई ॥  
बजर-अगिनि जारब कै छारा । लौटि दहै जस दहै लोहारा ॥

मारि मारि घिसियावैं, धरि दोजख महँ देब ।  
जेतनी सिस्टि `मुहम्मद', सबहि पुकारै लेब ॥42॥

पुनि सब उम्मत लेब बुलाई । हरू गरू लागब बहिराई ॥  
निरखि रहौती काÄढब छानी । करब निनार दूध औ पानी ॥  
बाप क पूत, न पूत क बापू । पाइहि तहाँ न पुन्नि न पापू ॥  
आपहि आप आइकै परी । कोउ न कोउ क धरहरि करी ॥  
कागज काÌÄढ लेब सब लखा । दुख सुख जो पिरथिवी महँ देखा ॥  
पुन्नि पियाला लेखा माँगब । उतर देत उन पानी खाँगब ॥  
नैन क देखा स्रवन क सुना । कहब, करब, औगुन औ गुना ॥

हाथ, पाँव, मुख, काया, स्रवन, सीस औ आँखि ।  
पाप न चपै `मुहम्मद' आइ भरैं सब साखि ॥43॥

देह क रोवाँ बैरी होइहैं । बजर-बिया एहि जीउ के बोइहैं ॥  
पाप पुन्नि निरमल कै धोउब । राखब पुन्नि, पाप सब खोउब ॥  
पुनि कौसर पठउब अन्हवावै । जहाँ कया निरमल सब पावै ॥  
बुडकी देब देह सुख लागी । पलुहब उठि, सोवत अस जागी ॥  
खोरि नहाइ धोइ सब दुंदू । होइ निकरहिं पूनिउ कै चंदू ॥  
सब क सरीर सुबास बसाई । चंदन कै अस घानी आई ॥  
झूठे सबहि, आप पुनि साँचे । सबहि नबी के पाछे बाँचे ॥

नबिहि छाÌÄड होइहि सबहि बारह बरस क राह ।   
सब अस जान `मुहम्मद', होइ बरस कै राह ॥44॥

पुनि रसूल नेवतब जेवनारा । बहुत भाँति होइहि परकारा ॥   
ना अस देखा, ना अस सुना । जौ सरहौं तौ है दस गुना ॥  
पुनि अनेक बिस्तर तहँ डासब । बास सुबास कपूर से बासब ॥  
होइ आयसु जौ बेगि बोलाउब । औ सब उमत साथ लेइ आउब ॥  
जिबरईल आगे होइ जइहैं । पग डारै कहँ आयसु देइहैं ॥  
चलब रसूल उमत लेइ साथा । परग परग पर नावत माथा ॥  
`आवहु भीतर' बेगि बोलाउब । बिस्तर जहाँ तहाँ बैठाउब ॥

झारि उमत सब बैठी जोरि कै एकै पाँति ।  
सब के माँझ `मुहम्मद', जानौ दुलह बराति ॥45॥

पुनि जेंवन कहँ आवै लागैं । सब के आगे धरत न खाँगै ॥  
भाँति भाँति कर देखब थारा । जानब ना दहुँ कौन प्रकारा ॥  
पुनि फरमाउब आप गोसाईं । बहुतै दुख देखेउ दुनियाईं ॥  
हाथन्ह से जेंवन मुख डारत । जीभ पसारत दाँत उघारत ॥  
कूँचत खात बहुत दुख पाएउ । तहँ ऐसै जेवनार जेवाँएउँ ॥  
अब जिन लौटि कस्ट जिउ करहू । सुख सवाद औ इंद्री भरहू ॥  
पाँच भूत आतमा सेराई । बैठि अघाउ, उदर ना भाई ॥

ऐस करब पहुनाई, तब होइहि संतोख ।  
दुखी न होहु `मुहम्मद', पोखि लेहु फुर पोख ॥46॥

हाथन्ह से केहु कौर न लेई । जोइ चाह मुख पैठे सोई ॥  
दाँत,जीभ,मुख किछु न डोलाउब । जस जस रुचिहै तस तस खाउब ॥  
जैस अन्न बिनु कूँचै रूचै । तैस सिठाइ जौ कोऊ कूँचै ॥  
एक एक परकार जो आए । सत्तर सत्तर स्वाद सो पाए ॥  
जहँ जहँ जाइ के परै जुÄडाई । इच्छा पूजै, खाइ अघाई ॥  
अनचखे रअते फर चाखा । सब अस लेइ अपरस रस चाखा ॥  
जलम जलम कै भूख बुझाई । भोजन केरे साथै जाई ॥

जेंवन अँचवन होइ पुनि, पुनि होइहि खिलवान ।  
अमृत भरा कटोरा पियहु `मुहम्मद' पान ॥47॥

एक तौ अमृत बास कपूरा । तेहि कहँ कहाँ शराब-तहूरा ॥  
लागब भरि भरि देइ कटोरा । पुरुष ज्ञान अस भरै महोरा ॥  
ओहि कै मिठाइ माति एक दाऊँ । जलम न मानव होइ अब काहूँ ॥  
सचु मतवार रहब होइ सदा । रहसै कूदै सदा सरबदा ॥  
कबहुँ न खोवै जलम खुमारी । जनौ बिहान उठै भरि बारी ॥  
ततखन बासि बासि जनु घाला । घरी घरी जस लेब पियाला ॥  
सबहि क भा मन सो मद पिया । नव औतार भवा औ जिया ॥

फिरै तँबोल, मया से कहब अपुन लेइ खाहु ।  
भा परसाद `मुहम्मद', उठि बिहिस्त महँ जाहु ॥48॥

कहब रसूल `बिहिस्त न जाऊँ । जौ लगि दरस तुम्हार न पाऊँ ।  
उघर न नैन तुमहिं बिनु देखे । सबहि अँविरथा मोरे लेखे ॥  
तौ लै केहु बैकुंठ न जाई । जझौ लै तुम्हरा दरस न पाई ॥  
करु दीदार, देखौं मै तोहीं । तौ पै जीउ जाइ सुख मोहीं ॥  
देखें दरस नैन भरि लेऊँ । सीस नाइ पै भुइँ कहँ देऊँ ॥  
जलम मोर लागा सब थारा । पलुहै जीउ जो गीउ उभारा ॥  
होइ दयाल करु दिस्टि फिरावा । तोहि छाँडि मोहि और न भावा ॥

सीस पायँ भुइँ लावौं, जौ देखौं तोहि आँखि ।  
दरसन देखि मुहम्मद , हिये भरौं तोरि साखि ॥49॥

सुनहु रसूल ! होत फरमानू । बोल तुम्हार कीन्ह परमानू ॥  
तहाँ हुतेउँ जहँ हुतेउ न ठाऊँ । पहिले रचेउँ मुहम्मद नाऊँ ॥  
तुम बिनु अबहुँ न परगट कीन्हेंउँ । सहस अठारह कहँ जिउ दीन्हेउँ ॥   
चौदह खँड ऊपर तर राखेउँ । नाद चलाइ भेद बहु भाखेउँ ॥  
चार फिरिस्तन बड औतारेउँ । सात खंड बैकुंठ सँवारेउँ ॥  
सवा लाख पैगंबर सिरजेउँ । कर करतूति उन्हहि धै बँधेउँ ॥  
औरन्ह कर आगे कत लेखा । जेतना सिरजा को ओहि देखा  ॥

तुम तहँ एता सिरजा, आप कै अंतरहेत ।  
देखहु दरस `मुम्मद '! आपनि उमत समेत ॥50॥

सुनि फरमान हरष जिउ बाÄढे । एक पाँव से भए उठि PÉÄढे ॥  
झारि उमत लागी तब तारी । जेता सिरजा पुरुष औ नारी ॥  
लाग सबन्ह सहुँ दरसन होई । ओहि बिनु देखे रहा न कोई ॥  
एक चमकार होइ उजियारा । छपै बीजु तेहि के चमकारा ॥  
चाँद सुरुज छपिहैं बहु जोती । रतन पदारथ मानिक मोती ॥  
सो मनि दिपें जो कीन्हि थिराई । छपा सो रंग गात पर आई ॥  
ओहु रूप निरमल होइ जाई । और रूप ओहि रूप समाई ॥

ना अस कबहूँ देखा, ना केहू ओहि भाँति ।  
दरसन देखि `मुहम्मद', मोहि परे बहु भाँति ॥51॥

दुइ दिन लहि कोउ सुधि न सँभारे । बिनु सुधि रहे, न नैन उघारे ॥  
तिसरे दिन जिबरैल जौ आए । सब मदमाते आनि जगाए ॥  
जे हिय भेदि सुदरसन राते । परे परे लोटैं जस माते ॥  
सब अस्तुति कै करै बिसेखा । ऐस रूप हम कतहुँ न देखा ॥  
अब सब गएउ जलम दुख धोई । जो चाहिय हठि पावा सोई ॥  
अब निहचिंत जीउ बिधि कीन्हा । जौ पिय आपन दरसन दीन्हा ॥  
मन कै जेति आस सब पूजी । रही न कोई आस गति दूजी ॥

मरन, गँजन औ परिहँस, दुख, दलिद्र सब भाग ।  
सब सुख देखि `मुहम्मद', रहस कूद जिउ लाग ॥52॥

जिब Aइल कहँ आयसु होइहि । अछरिन्ह आइ आगे पय जोइहिं ॥  
उमत रसूल केर बहिराउब । कै असवार बिहिस्त पहुँचाउब ॥  
सात बिहिस्त बिधिनै औतारा । औ आठईं शदाद सँवारा ॥   
सो सब देबउमत कहँ बाँटी । एक बराबर सब कहँ आँटी ॥  
एक एक कहँ दीन्ह निवासू । जगत-लोक विरसैं कबिलासू ॥  
चालिस चालिस हूरैं सोई । औ सँग लागि बियाही जोई ॥  
ओ सेवा कहँ अछरिन्ह केरी । एक एक जनि कहँ सौ सौ चेरी ॥

ऐसे जतन बियाहैं, जस साजै बरियात ।   
दूलह जतन मुहम्मद, बिहिस्त चले बिहँसात ॥53॥

जिबराइल इतात कहँ धाए । चोल आनि उम्मत पहिराए ॥  
पहिरहु दगल सुरँग रँग राते । करहु सोहाग जनहु मद माते ॥  
ताज कुलह सिर मुहम्मद सोहै । चंद बदन औ कोकब मोहै ॥  
न्हाइ खोरि अस बनी बराता । नबी तँबोल खात मुख राता ॥  
तुम्हरे रुचे उमत सब आनब । औ सँवारि बहु भाँति बखानब ॥  
खडे गिरत मद-माते ऐहैं । चढि कै घोडन कहँ कुदरैहैं ॥  
जिन भरि जलम बहुत हिय जारा । बैठि पाँव देइ जमै ते पारा ॥

जैसे नबी सँवारे, तैसे बने पुनि साज ।  
दूलह जतन `मुहम्मद', बिहिस्ति करैं सुख राज ॥54॥

तानब छत्र मुहम्मद माथे । औ पहिरैं फूलन्ह बिनु गाँथे ॥  
दूलह जतन होब असवारा । लिए बरात जैहैं संसारा ॥  
रचि रचि अछरिन्ह कीन्ह सिंगारा । बास सुबास उठै महकारा ॥  
आज रसूल बियाहन ऐहैं । सब दुलहिन दूलह सहुँ नैहैं ॥  
आरति करि सब आगे ऐहैं । नंद सरोदन सब मिलि गैहैं ॥  
मँदिरन्ह होइहि सेज बिछावन । आजु सबहि कहँ मिलिहैं रावन ॥  
बाजन बाजै बिहिस्त दुवारा । भीतर गीत उठै झनकारा ॥

बनि बनि बैठीं अछरी , बैठि जोहैं कबिलास ।  
बेगहि आउ `मुहम्मद', पूजै मन कै आस ॥55॥

जिबरईल पहिले से जैहैं । जाइ रसूल बिहिस्त नियरैहैं ॥  
खुलिहैं आठौं पँवरि दुवारा । औ पैठे लागे असवारा ॥  
सकल लोग जब भीतर जैहैं पाछे होइ रसूल सिधैहैं ॥  
मिलि हूरैं नेवछावरि करिहैं । सबके मुखन्ह फूल अस झरिहैं ॥  
रहसि रहसि तिन करब किरीडा । अमर कुंकुमा भरा सरीरा ॥  
बहुत भाँति कर नंद सरोदू । बास सुबास उठै परमोदू ॥  
अगर, कपूर, बेना कस्तूरी । मँदिर सुबास रहब भरपूरी ॥

सोवन आजु जो चाहै, साजन मरदन होइ ।   
देहिं सोहाग `मुहम्मद', सुख बिरसै सब कोइ ॥56॥

पैठि बिहिस्त जौ नौनिधि पैहैं ।अपने अपने मँदिर सिधैहैं ॥  
एक एक मंदिर सात दुवारा । अगर चँदन के लाग केवारा ॥  
हरे हरे बहु खंड सँवारे । बहुत भाँति दइ आपु सँवारे ॥  
सोने रूपै घालि उँचावा । निरमल कुहुँकुहुँ लाग गिलावा ॥  
हीरा रतन पदारथ जरे । तेहि क जोति दीपक जस बरै ॥  
नदी दूध अतरन कै बहहीं । मानिक मोति परे भुइँ रहहीं ॥  
ऊपर गा अब छाहँ सोहाई । एक एक खंड चहा दुनियाई ॥

तात न जूड न कुनकुन, दिवस राति नहि दुक्ख ।  
नींद न भूख मुहम्मद, सब बिरसैं अति सुक्ख ॥57॥

देखत अछरिन केरि निकाई । रूप तें मोहि रहत मुरछाई ॥  
लाल करत मुख जोहब पासा । कीन्ह चहैं किछु भोग-बिलासा ॥  
हैं आगे बिनवैं सब रानी । और कहैं सब चेरिन्ह आनी ॥  
ए सब आवैं मोरे निवासा । तुम आगे लेइ आउ कबिलासा ॥  
जो अस रूप पाट परधानी । औ सबहिन्ह चेरिन्ह कै रानी ॥  
बदन जोति मनि माथे भागू । औ बिधि आगर दीन्ह सोहागू ॥  
साहस करै सिंगार सँवारी । रूप सुरूप पदमिनी नारी ॥

पाट बैठि नित जोहैं, बिरहन्ह जारैं माँस ।  
दीन दयाल, `मुहम्मद', मानहु भोग विलास ॥58॥

सुनहिं सुरूप अबहिं बहु भाँती । इनहिं चाहि जो हैं रुपवाँती ॥  
सातौं पवँरि नघत तिन्ह पेखब । सातइँ आए सो कौकुत देखब ॥  
चले जाब आगे तेहि आसा । जाइ परब भीतर कबिलासा ॥  
तखत बैठि सब देखब रानी । जे सब चाहि पाट परधानी ॥  
दसन जोति उटèPæ चमकारा । सकल बिहिस्त होइ उजियारा ॥  
बारहबानी कर जो सोना । तेहि तें चाहि रूप अति लोना ॥  
निरमल बदन चंद कै जोती । सब क सरीर दिपैं जस मोती ॥

बास सुबास छुवै जेहि बेधि भँवर कहँ जात ।  
बर सो देखि `मुहम्मद', हिरदै महँ न समात ॥59॥

पैग पै जस जस नियराउब । अधिक सवाद मिलै कर पाउब ॥  
नैन समाइ रहै चुप लागे । सब कहँ आइ लेहिं होइ आगे ॥  
बिसरहु दूलह जोबन बारी । पाएउ दुलहिन राजकुमारी ॥  
एहि महँ सो कर गहि लेइ जैहैं । आधे तखत पै लै बैठैहैं ॥  
सब अछूत तुम कहँ भरि राखे । महै सवाद होइ जौ चाखै ॥  
नित पिरीत, नित नव नव नेहु । नित इठि चौगुन होइ सनेहू ॥  
नित्तइ नित्त जो बारि बियाहै । बीसौ बीस अधिक ओहिं चाहै ॥

तहाँ त मीचु, न नींद, दुख, रह न देह महँ रोग ।  
सदा अनँद `मुहम्मद', सब सुख मानैं भोग ॥60॥